Michèle Alliot-Marie

Michèle Alliot-Marie, sarri MAM akronimoaz ezaguna, (Villeneuve-le-Roi, 1946ko irailaren 10a -) egungo Frantziako Atzerri Arloetako Ministroa da.. Aurretik gazteria eta kiroletako, justiziako, barne arazoetako eta defentsako ministroa ere izan da. Biarriztarra, kargu horiek izateko lehenengo emakumea izateaz gain, Frantziako alderdi politiko nagusienetariko bat zuzentzeko lehendabizikoa ere bazen.

Forbes aldizkariaren arabera, 2006an munduko 57. eta 2007an munduko 11. emakumerik boteretsuena da.

 Gaztaroa 

Marne Harana departamenduko Villeneuve-le-Roi herrian jaioa, aita Bernard Marie zuen, Biarrizko alkatea izandakoa. Parisko Unibertsitatean zuzenbidea ikasi zuen, doktoretza lortuz. Gainera, politika zientziak eta etnologia ere ikasi zituenwww.lechene.org - Diplômes et certificats précisés dans la biographie de Michèle Alliot-Marie.

 Karrera 

 Herriko politikaria 

Frantzia mailan politikan sartu baino lehen, Alliot-Marie zinegotzia izan zen Ziburun 1983 eta 1988 artean eta Biarritzen 1989 eta 1992 artean. 1992 eta 2002 artean, Donibane Lohizuneko alkate bilakatu zenC. Canellas, « Michèle Alliot-Marie tête de liste à St-Jean-de-Luz », Reuters.

 Parlamentaria eta ministroa 

1986an Biltzar Nazionalean Pirinio Atlantikoak ordezkatu zuen RPR alderdirako. Hezkuntzako Estatu Idazkaria izan zen Jacques Chiracen bigarren gobernuan 1986 eta 1988 artean eta Kirol eta Gazte Ministroa Édouard Balladuren gobernuan 1993 eta 1995 artean.

1989 eta 1992 artean Europar Legebiltzarkidea ere bazen.

 RPRko presidentea 

1999an Chiracen aurka aurkeztu zen RPRko presidenterako. Gehienen ustekaberako, irabazi eta Frantziako alderdi nagusienetariko bat zuzentzeko lehendabiziko emakume bilakatu zenwww.france-politique.fr - Histoire du RPR. Oraindik presidentea zen 2002 UMPrekin bat egin zuenean, berak kontra egin arren.

 Defentsa eta Barne Ministroa 

2002an, Defentsa Ministro, berriro Frantzian lehendabiziko emakumea, hautatu zutenwww.liberation.fr « Alliot-Marie, l'ex-soldat de Chirac enlève l'Intérieur ». Urte hartako maiatza eta ekainean Beteranoen Gaietarako Ministroa ere izan zen. 2006an, Forbes aldizkariak munduko 57. emakumerik boteretsuena sailkatu zuen.

Nahiz eta publikoki Nicolas Sarkozyren aurka UMPren presidentegaia izateko hausnartu, 2007ko urtarrilean lehiaketatik at geratzea erabaki zuenLe Figaro « Michèle Alliot-Marie se retire et soutient Sarkozy ». Biltzar Nazionalean Sarkozy eta Alliot-Marie artean tirabirak izan dira. Hala ere, François Fillonen gobernuan Barne Ministroa izateko lehendabiziko emakume bilakatu zen.

 Karrera politikoa 

 Gobernuan
 Hezkuntzako Estatu Idazkaria: 1986-1988.
 Kirol eta Gazte Ministroa: 1993-1995.
 Defentsa Ministroa: 2002-2007.
 Barne, Itsas-haraindiko lurraldeak eta kolektibitateen Ministroa: 2007-2009.
 Zigiluen zaindaria, Estatu Ministroa, Justizia eta eskubideen Ministroa : 2009tik aurrera.
 Hauteskundetan
 Frantziako Biltzar Nazionala
 Pirinio Atlantikoetako biltzarkidea: 1986, 1988, 1993, 1995, 1997, 2002 eta 2007.
 Pirinio Atlantikoetako Kontseilu Orokorra
 Presidenteordea: 1994-2001
 Kontseilari Orokorra: 1994-2001
 Udala
 Donibane Lohizuneko alkatea: 1995-2002 (utzi).
 Donibane Lohizuneko alkate ohia: 2002tik aurrera.
 Donibane Lohizuneko zinegotzia: 1995etik aurrera
 Biarrizko zinegotzia: 1989-1991.
 Ziburuko zinegotzia: 1983-1988.
 Alderdi politikoa
 Rassemblement pour la Républiqueko presidentea: 1999-2002 (utzi).
 Union pour un Mouvement Populaireko presidenteordea: Since 2009.

 Bizitza pertsonala 

Frantziako komunikabideek "MAM" ezizena ipini diote.

Bikotea Patrick Ollier du, UMPko biltzarkidea eta 2007an Biltzar Nazionalaren presidentea izandakoa.

 Lanak 

 "Le salarié actionnaire", zuzenbidearen doktore-tesia, 1973
 "Les Décisions politiques et structures administratives", politika zientzien doktore-tesia, 1982
 "La Décision politique - Attention ! Une République peut en cacher une autre", PUF, 1983 
 "La Grande Peur des classes moyennes", La table ronde, 1996, 
 « Les boursiers étrangers en France: errements et potentialités » artikulua, "Rapport parlementaire au nom de la commission des affaires étrangères" liburuan, 1997
 "La République des irresponsables", Odile Jacob, 1999, 
 "Le Chêne qu'on relève", Odile Jacob, 2005, 

 Erreferentziak 

 Kanpo estekak 

  Fitxa Biltzar Nazionalean
  Biografia Barne Ministeritzaren webgunean

Kategoria:Ipar Euskal Herriko politikariak
Kategoria:Euskal Herriko eurodiputatuak
Kategoria:Biarriztarrak
Kategoria:Pirinio Atlantikoetako Departamenduko kontseilariak
Kategoria:Frantziako Gobernuko ministroak
Kategoria:Donibane Lohizuneko auzapezak
Kategoria:Euskal Herriko emakume alkateak
Kategoria:Errepublikaren Aldeko Batasunako politikariak
Kategoria:Herritarren Mugimenduaren Aldeko Batasunako politikariak
Kategoria:Frantziako atzerri ministroak
Kategoria:Frantziako Bosgarren Errepublikako 13. legegintzaldiko Parlamentuko kideak